Аԥсны адәныҟатәи аусқәа рминистрраҟны имҩаԥысит Аԥсны адәныҟатәи аусқәа рминистр Даур Ақаҩбеи УВКБ ООН Аԥсны иҟоу аофис анапхгаҩы Ардзун Шрестхеи ахҵәацәа рзы даниатәи ахеилак Аԥсны иҟоу аофис ахада Блерима Мухаксхерии реиԥылара. Аиԥылара иалахәын Аԥсны ақыҭанхамҩа аминистр Амиран Какалиа, Очамчыра араион ахада Гиви Допуа, Тҟәарчал араион ахада Аида Чачхалиа.
Аԥсны ахада иусԥҟа «Аԥсны Аҳәынҭқарра иахьаҵанакуа аҳәаанырцәтәи еиҳабыратәым аиҿкаарақәеи жәларбжьаратәи аиҿкаарақәеи рыпрограммақәак рынагӡаразы ауснагӡатәқәа» инақәыршәаны имҩаԥысуаз аусутә еиԥылара азырхан УВКБ ООН апроект ҿыц.
Апроект аӡыргара ашьҭахь агәаанагарақәа еимдан иара аусуразы. Апроект еицҿакрыла ирыдкылан, абжьагара ҟаҵан Очамчыра араиони Тҟәарчал араиони рҿы аусура хацыркызарц.
Аиԥылараан иазгәаҭан аиҿкаарақәеи адәныҟатәи аусқәа рминистрреи русеицура хра аманы ишыҟоу.